### Resume

Voksenudvalget har anmodet om Lokalplan nr. 1404, Offentlige formål ved [adresse] i Vejle, der skal muliggøre flytning af hyttebyen til en ny placering ved [adresse]. Christopher Toft er mindre boliger til brugere med særlige behov. Flytningen er en del af realiseringen af den nye bydel Ny Katcha Mathiasen, som ligger i den vestlige del af Vejle. Lokalplan nr. 1404 har baggrund i den eksisterende rammelokalplan nr. 1331, samt tidligere proces omkring den bedst mulige placering af hyttebyen. Området er ubebygget og fremstår i dag som et åbent område.

### Sagsfremstilling

![](data:image/png;base64...)

Figur 1: Kort over lokalplanområdet.

Planens historik:

Teknisk Udvalg besluttede på mødet 28. marts 2023, pkt. nr. 88, at igangsætte udarbejdelse af lokalplan nr. 1404 og tillæg nr. 43.

Tillægget har været i fordebat fra 7. juli 2023 til 1. august 2023.

Lokalplanens indhold:

Lokalplanen skal muliggøre flytning af den eksisterende hytteby fra vestre [adresse] 71-75, Vejle til en ny placering vestligst i Ny Rosborg, Vejle.

Christopher Toft er et botilbud til udsatte borgere i Vejle og fungerer som et samarbejde mellem Kirkens Korshær, Vejle Kommune og [adresse]. Den består af seks mindre boliger samt en fællesbygning og der er tilknyttet en boligsocial vicevært. Beboerne er anvist af Vejle Kommune.

Flytningen er en del af realiseringen af den nye bydel Ny Katcha Mathiasen, som ligger i den vestlige del af Vejle. Lokalplanområdet ligger nord for [adresse] og øst for Rune Nørgaard. lokalplanen har baggrund i eksisterende rammelokalplan nr. 1331, samt den tidligere proces omkring den bedst mulige placering og procedure for flytning af hyttebyen. Lokalplanens formål er, at give mulighed for etablering af 10 boliger med fællesfaciliteter.

I forbindelse med udarbejdelse af lokalplanen har brugerrepræsentanter deltaget i dialogen om, hvordan hyttebyen bedst muligt disponeres fremover.

Lokalplanområdet udgør samlet i alt ca. 17.500 m².

Lokalplanområdet kan bebygges som åben-lav bebyggelse i én etage og med et samlet etageareal på op til 800 m².

Hensigten er, at der kan placeres seks boligenheder, fælleshus, orangeri og øvrige faciliteter til hyttebyen på ca. 7500 m² af lokalplanområdet, samt at sikre fremtidige udvidelsesmuligheder på op til yderligere fire boligenheder, der kan etableres på andre ca. 2500 m² af lokalplanområdet.

Vejadgang til området sker fra [adresse]. Lokalplanområdets boligvej anlægges generelt med grus belægning, dog med asfalt eller kørefliser frem til betjening af miljøstation.

Der afsættes arealer til afgrænsende beplantning, vandhåndtering, afstand til omkringliggende stier og veje.

Bebyggelsen opføres ved genopførelse af bygninger, der er flyttet hertil fra en tidligere placering. Udgangspunkt for fremtidig arkitektur tager afsæt i de eksisterende hytters udtryk.

Lokalplanområdet er beliggende i byzone.

Kommuneplantillæg:

[adresse] nr. 43 tillader udvidelse af kommuneplanramme 1.1.O.27 med et mindre område fra ramme 1.1.B 23 og ramme 1.1.R.2 med henblik på at etablere plads til et stiforløb,

Der har ikke været bemærkninger til kommuneplantillæg nr. 43 i forbindelse med for debatten.

Vurdering af afledte konsekvenser

Der er ikke udarbejdet en helhedsvurdering af lokalplanens afledte konsekvenser, da eksisterende boliger flyttes til lokalplanområdet og da planen kun giver mulighed for yderligere fire boliger.

Miljøvurdering:

Forslag til lokalplan nr. 1404 og tillæg nr. 43 er screenet jævnfør miljøvurderingsloven. På baggrund af screeningen er det forvaltningens vurdering, at planen ikke vil medføre væsentlig påvirkning af miljøet, og der udarbejdes derfor ikke en miljøvurdering.

Høringsperiode:

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på fire uger, dog to uger for mindre lokalplaner, og otte uger for lokalplaner med tillæg der har været i fordebat.

Høringsperioden for lokalplanen og tillægget fastsættes til otte uger, da tillægget har været i fordebat, og dermed har særlig interesse for offentligheden.

Overtagelsespligt/Frafaldserklæring:

Lokalplanområdet ejes af kommunen, og en frafaldserklæring er derfor ikke nødvendig.

### Klima og resiliensvurdering

![](data:image/png;base64...)

Overordnet set er der er arbejdet meget med bæredygtighed i lokalplan 1404.

Særligt indenfor den sociale og procesmæssige del er der tiltag som er særligt gode. Der er tænkt meget i mangfoldighed og på hvem det er, der skal bo og leve her. Dette er sket i tæt dialog med interessenter, som har været med til at indrette området og komme med input til planlægningen undervejs. I forhold til miljø og den tekniske del er der arbejdet med den blågrønne struktur og med at minimere ressourceforbruget ved at genbruge eksisterende bebyggelse og materialer. Mobiliteten understøttes af kollektiv transport og faciliteter målrettet brugernes behov. Den økonomiske del er mindre bæredygtig. Fokus har ligget på at indrette området ift. beboernes behov og give dem den bedst mulige proces. Der er dog indsatser ift. den fremtidige drift.

### Sagens videre forløb

Sagen skal behandles af Økonomiudvalget og Byrådet.

### Teknik- og Miljødirektøren indstiller,

|  |  |
| --- | --- |
| at | udvalget anbefaler over for Byrådet, at forslag til lokalplan nr. 1404 og tillæg nr. 43 til Kommuneplan 2021-2033 vedtages og offentliggøres i 8 uger. |

### Beslutning

Anbefalet.

Preben Hermansen var fraværende.